
REFERAT
Privind participarea Consiliului Local în calitate coorganizator al manifestării 

Congres internaţional „Motor vehicles and transportation” 2006
Universitatea „Politehnica” din Timişoara a depus solicitarea nr. SC2006-000909/ 17.01.2006 pentru susţinerea financiară a manifestării Congres internaţional „Motor vehicles and transportation” 2006

care se va desfăşura în perioada 15-17 noiembrie 2006.
Proiectul îşi propune reunirea sub egida FISITA (Federation Internationale des Societes d'Ingineurs des Techniques de l’Automobile) şi sub conducerea SIAR (Societatea pentru Ingineria Automobilului din România) un mare număr mare de specialişti din industrie şi cercetare alături de cadre didactice şi cercetători din învăţământul superior în vederea schimbului de informaţii la cel mai înalt nivel în domeniul tehnicii şi industriei producătoare de vehicule de transport, al producătorilor direcţi sau indirecţi conectaţi la aceste cicluri de fabricaţie şi nu în ultimul rând la transporturilor terestre. Acest congres se doreşte a fi primul dintr-un lung şir de manifestări ştiinţifice, care să aibă în viitor o periodicitate constantă şi care să reunească cele mai importante organizaţii, foruri ştiinţifice şi academice, parteneri economici importanţi pentru afirmarea şi dezvoltarea viitoare a zonei de vest a ţării.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 3.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.
Adrian Bodo






Smaranda Haracicu
Director Economic




Şef Serviciu Buget- Investiţii

Adrian Bragea






Sef Birou Relaţii Publice




Mirela Lasuschevici

Avizat Juridic
Red. 2ex

A.B.


